Urnėžių tvenkinys
Urnėžių tvenkinys – tvenkinys Kėdainių rajone, 2 km į pietus nuo Dotnuvos, tarp Ąžuolaičių vakaruose ir Urnėžių rytuose. Susidaręs patvenkus Jaugilos upę (Smilgos intakas) 7,6 km nuo jos žiočių. Ilgis iš šiaurės į pietus 2 km, plotis iki 0,17 km. Altitudė 56,5 m. Krantai neaukšti, daugiausia apaugę siauru medžių ir krūmų ruožu. Aplinkui plyti dirbami laukai. Šiaurinėje ir pietinėje pakrantėse stūkso miškeliai. Į pietus įsikūręs Pikelių kaimas. Debitas: Upės: 0,24 m³/s Užtvankos skaičiuotinis: 20,8 m³/s Užtvanka 200 m ilgio, 8 m pločio. Vandens pralaida – šachtinė. Įrengta 1982 m. Tvenkinio atabradas tankiai apaugęs siauralapiais švendrais. Jų sąžalynuose gyvena garniai, kirai, gulbės, krakšlės. Vandens pralaida